ศบค. ยังพบผู้ติดเชื้อเป็นคลัสเตอร์ใหม่เพิ่มเติมในกรุงเทพฯ และปริมณฑล โดยเฉพาะโรงงานในจังหวัดสมุทรปราการ
นายแพทย์ทวีศิลป์ วิษณุโยธิน โฆษกศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) หรือ ศบค. เปิดเผยว่า สถานการณ์ผู้ติดเชื้อคลัสเตอร์ใหม่ กรุงเทพฯ โรงงานเย็บผ้าซอยประดู่ 1 เขตบางคอแหลม ตรวจพนักงานไป 267 คน พบผู้ป่วย 34 ราย, โรงงานทำจิวเวลรี่ เขตคลองสาน 281 คน พบผู้ติดเชื้อ 46 ราย /สมุทรปราการ คลัสเตอร์ใหม่ โรงงานน้ำแข็ง อำเภอบางเสาธง 17 ราย, บริษัทก่อสร้าง 167 ราย/ จังหวัดสมุทรสาคร โรงงานผลิตยางรถยนต์ กระทุ่มแบน 5 ราย, โรงงานอาหารทะเลแปรรูป 6 ราย/ จังหวัดปทุมธานี บริษัทผลิตชิ้นส่วนรถยนต์ หนองแค 22 ราย/ จังหวัดราชบุรี ค่ายทหาร 73 รายสำหรับผลข้างเคียง หรืออาการไม่พึงประสงค์ที่สังเกตได้ในช่วง 30 นาที และหลังจากฉีดวัคซีน 1 วัน พบว่า ซิโนแวค ส่วนใหญ่มีอาการปวดบวมบริเวณที่ฉีด ที่เหลือเป็นเรื่องปวดศีรษะ ปวดกล้ามเนื้อ คลื่นไส้ กล้ามเนื้ออ่อนแรง ซึ่งเป็นอาการที่จะพบได้ในช่วง 30 นาทีแรก ส่วนแอสตร้าเซนเนก้า อาการที่พบส่วนใหญ่คือ ปวดศีรษะ มีไข้ ปวดกล้ามเนื้อ ปวดบวมบริเวณที่ฉีด เหนื่อยนายแพทย์ทวีศิลป์ กล่าวว่า สมาคมวอลเลย์บอล ขออนุญาตจัดการแข่งขันวอลเลย์บอล 4 tournament และการแข่งขันวอลเลย์บอลชายหาด ในช่วงวันที่ 14 มิถุนายน ถึง 16 กรกฎาคม 2564 พร้อมรายงานวิธีการดูแลนักกีฬาเจ้าหน้าที่ รายการแข่งขันก็ยังสามารถดำเนินต่อไปได้ ที่ประชุมรับทราบและชื่นชมผู้จัดการจัดการแข่งขันครั้งนี้